kardosdrur/scandi-wiki huggingface dataset:
Hansen (efternavn)

Hansen er et almindeligt efternavn i Danmark, Norge og Færøerne. Navnet betyder søn af Hans. 

I 2005 hed 246.657 personer i Danmark Hansen til efternavn. I 2012 hed 2.230 personer på Færøerne Hansen til efternavn.

Kendte personer med navnet
Bogi Hansen, færøsk havbiolog
Carla Hansen, dansk tegneserieskaber.
Carsten Hansen, dansk folketingspolitiker.
Constantin Hansen, dansk maler.
Emil Christian Hansen, dansk fysiolog og brygger.
Erik Ninn-Hansen, dansk jurist og tidligere minister.
Eva Kjer Hansen, dansk folketingsmedlem og minister.
Flemming Hansen, dansk politiker som repræsenterede Det Konservative Folkeparti.
Frantz Johannes Hansen, dansk forfatter.
Gunnar "Nu" Hansen, dansk journalist.
Gus Hansen, dansk professionel pokerspiller.
H.C. Hansen, dansk politiker og statsminister.
Hans Gammeltoft-Hansen, dansk jurist og Folketingets ombudsmand.
Hans Hedtoft Hansen, dansk politiker og statsminister.
Holger Juul Hansen, dansk skuespiller.
Ivar Hansen, dansk folketingsformand og minister.
Jens Marni Hansen, færøsk sanger og musiker.
Max Hansen, dansk sanger, skuespiller, tekstforfatter og komponist
Max Hansen Jr., dansk skuespiller
Ann-Mari Max Hansen, dansk skuespillerinde
Mikkel Hansen, dansk håndboldspiller.
Peder Hansen Resen, dansk historiker.
Peter Hansen, adskillige findes med dette navn
Percy Howard Hansen, engelsk-dansk soldat.
Preben Møller Hansen, dansk fagforeningsleder, politiker og krovært.
Peter Lysholt Hansen, dansk diplomat.
Ralph Lysholt Hansen, dansk politiker.
Tage Skou-Hansen, dansk forfatter.
Theophilus Hansen, dansk arkitekt.
Torben Hansen, navnet på flere personer, bl.a. et dansk folketingsmedlem.
Vilhelm Hansen, dansk tegneserieskaber.

Referencer 

Danske efternavne
Potsdam

Potsdam er hovedstaden i delstaten Brandenburg. Byen ligger sydvest for Berlin midt i et landskab med talrige søer og skove og betragtes nærmest som en del af Berlin. Slottet og parkanlæggene danner det såkaldte kulturlandskab Potsdam. Dette blev i 1990 optaget på UNESCO´s liste over verdenskulturarven. Potsdam ligger omgivet af et parkanlæg fra det 18. og 19. århundrede, parken ved slottet Sanssouci, ”Neuer Garten” og forstaden Babelsberg.

Eksterne kilder og henvisninger 

 
Byer i Brandenburg
Kvejl

Et kvejl (eng: Coiled sheets, Flemish Flake, Flemish Coil eller blot Flemish) er en længde af tov eller reb, som er lagt op i en spiral-/ringformet bunke (kaldet en opkvejling).

Oprindeligt et maritimt fagudtryk, der også benyttes indenfor telefoni om en overskydende kabellængde på et (aktivt) kabel, der er opkvejlet.

Eksterne henvisninger 
 Kvejle ordnet.dk

Rebarbejde
Klitfyr

 
Klitfyr (Pinus contorta) er et stedsegrønt nåletræ med en uregelmæssigt kegleformet krone. Lave, forkrøblede buskformer ses også. Grenene er forvredne, men alt i alt opstigende. Senere i træets liv bliver de udbredte og overhængende. Træet er hyppigt plantet i Danmark, især i f.eks. klitplantager i Jylland. Arten er tilpasset til at forynge sig ved skovbrand på den måde, at koglerne først åbner sig efter opvarmning.

Beskrivelse 
Barken er først rynket og olivenbrun. Det andet år bliver den brun-orange med hvide striber. Gamle grene og stammer får en lysebrun, skællet bark. Knopperne er tynde og cylindriske (ofte snoede) med brune skæl og dækket af rigeligt med harpiks.

Mørkegrønne nåle sidder parvist på dværgskud, der er meget tætsiddende, sådan at nålene næsten dækker langskuddet. Pollenraklerne sidder tæt kransstillet på nogle af skuddene. De hunlige kogler er samlet i runde, mørkerøde stande, som sidder på den yderste del af skuddene. Koglerne er smalt ægformede med tynde torne på skællene. De sidder nedadvendt i kranse op til fire sammen. Frøene er vingede nødder.

Rodnettet er højtliggende og vidt udbredt.

Højde x bredde og årlig tilvækst: 20 x 8 m (25 x 10 cm/år).

Voksested 
Klitfyr er udbredt i den vestlige del af Nordamerika fra Alaska via Canadas vestlige provinser til Californien. Den foretrækker voksesteder i let skygge og med en jordbund, som er kalkfri eller meget sur. Arten er knyttet til fugtige og kølige lavninger, hvor den er mest konkurrencedygtig, men den findes som iblanding i næsten alle skovtyper i det store udbredelsesområde.

Den forekommer i tre adskilte underarter fra stillehavskysten og indad mod Rocky Mountains og over dem ind i højlandet bagved.

I Danmark er Klitfyr almindeligt plantet i klit- og hedeplantger i Jylland. I det øvrige land ses det hist og her.

Rocky Mountains i staten Wyoming, USA er i vidt omfang dækket af skove, hvor arten indgår i plantesamfundene sammen med bl.a. ene, linnæa, amerikansk asp, canadisk bøffelbær, canadisk hønsebær, Ceanothus velutinus, grønel, grønlandsk post, Mahonia repens (en art af mahonie), Rhododendron albiflorum, Ribes cereum (”voksribs”, en art fra ribs-slægten), rævehalespiræa og Viburnum edule (en art af kvalkved)

Underarter 
 Pinus contorta ssp. contorta – kystform med stive, mørkegrønne nåle, som sidder tæt
 Pinus contorta ssp. latifolia – en indlandsform med brede, udspærrede og fjerntsiddende nåle
 Pinus contorta ssp. murrayana – med kegleformet krone og stive nåle

Anvendelse 
I Danmark bliver arten – mest repræsenteret ved indlands-underarten Pinus contorta ssp. latifolia – særligt plantet på klitter og heder langs den jyske vestkyst. På den måde udnytter man artens tilpasning til en niche med mager jord, kraftig blæst og ringe nedbør, sådan at selv de udpinte, grå klitter kan bindes af et plantedække.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Nåletræer
Nytteplanter
Fyr
Fyrreslægten
Tupac

Tupac er navnet på flere af Inkarigets ledere, Sapa Inka, herunder:

 Túpac Inka Yupanqui (1471-93)
 Túpac Huallpa (1533)
 Túpac Amaru (1571-1572)

Flere andre har taget navn efter inkaerne, herunder:

 Túpac Katari (ca. 1750–1781), boliviansk leder af oprør blandt de indfødte mod den spanske kolonimagt.
 Den amerikanske rapper Tupac Amaru Shakur (eller blot 2Pac) har taget navn efter den sidste Sapa Inka.

 Tupac Katari Guerillahær, en boliviansk oprørsbevægelse i slutningen af 1980'erne/begyndelsen af 1990'erne opkaldt efter Tupac Katari.
Mark Strudal

Mark Agner Boecking Strudal (født 29. april 1968 i Glostrup) er en dansk fodboldtræner og tidligere fodboldspiller. Han opnåede ni A-landskampe for Danmark og scorede tre landsholdsmål. Han var blandt andet med til at vinde Confederations Cup 1995 i Saudi Arabien.

Mark Strudal har bl.a. spillet for Næstved IF, F.C. København, Brøndby IF, Boldklubben Frem, Vejle Boldklub og Borussia Dortmund. Indstillede sin aktive fodboldkarriere i 1997 og uddannede sig efterfølgende til folkeskolelærer. Han har dog aldrig sluppet fodbolden og har siden bl.a. været ynglingetræner i Køge og FC Nordsjælland. Indimellem har Mark Strudal optrådt som træner for TV 2 Zulu fodboldhold FC Zulu.

Han debuterede som kommentator i 2006.

Trænerkarriere 
Efter diverse jobs som ungdomstræner blev han i 2015 assistenttræner i Brøndby IF, en stilling han varetog i to år. Herefter fik han sit første job som cheftræner i Lyngby BK i sommeren 2018. Her blev han dog fyret 28. november 2018.

Referencer

Eksterne henvisninger 
 

Personer fra Glostrup
Fodboldspillere fra Danmark
Fodboldspillere fra Vejle Boldklub
Fodboldspillere fra FC København
Fodboldspillere fra Brøndby IF
Fodboldspillere fra Næstved IF
Fodboldspillere fra Boldklubben Frem
Fodboldspillere fra Borussia Dortmund
Fodboldtrænere for Lyngby BK
Thunderbird

Thunderbird er flertydigt.

 Thunderbird (tv) – et tv-program.
 Thunderbird – en processor fra AMD.
 Ford Thunderbird – en bilmodel fra Ford
 Gibson Thunderbird – en el-bas-model fra Gibson
 Mozilla Thunderbird – et email-applikationsprogram udviklet af Mozilla, som konkurrent til Microsoft Outlook.
 United States Air Force Thunderbirds – en kunstflyvningsgruppe fra United States Air Force
Firebird

Firebird er flertydigt.

 Firebird (guitar), et design til guitarer.
 Firebird (databaseserver), et open source database management system. Den oprindelige kode stammer fra Borlands InterBase database produkt.
 Firebird var et navn Mozilla Firefox havde før det blev omdøbt til Firefox (idet et andet open source produkt allerede benyttede navnet).
Linus Pauling

Linus Carl Pauling (født 28. februar 1901, død 19. august 1994) var en amerikansk fysisk kemiker.

Pauling var pioner indenfor anvendelsen af kvantemekanik i kemien og blev i 1954 tildelt Nobelprisen i kemi for sit arbejde med at beskrive kemiske bindingers natur. Han gav også vigtige bidrag til bestemmelsen af proteinstrukturer og var en af grundlæggerne af molekylær biologi. Pauling modtog Nobels fredspris i 1962 for sin kamp mod atomprøvesprængninger på jordoverfladen og blev således den eneste person i historien, der individuelt har modtaget Nobelprisen på mere end et felt (Marie Curie fik Nobelpriser i fysik og kemi, men delte den første og vandt den anden individuelt; John Bardeen vandt to Nobelpriser, men begge var i fysik, og begge var delt; Frederick Sanger vandt to Nobelpriser i kemi). Senere i sit liv blev han fortaler for regelmæssig indtagelse af store mængder C-vitamin, en kur som forskning nu indikerer, der kan være medicinsk belæg for.

Linus Pauling Award er opkaldt efter ham.

Linus Paulings vej på Frederiksholmen ved H.C.Ørstedværket er ligeledes opkaldt efter ham.

Referencer

Eksterne henvisninger 

 Linus Pauling 1954 på nobelprize.org
 Linus Pauling 1962 på nobelprize.org
 An interview with Linus Pauling.

Kemikere fra USA
Modtagere af Nobels fredspris
Nobelprismodtagere i kemi
Nobelprismodtagere fra USA
Alumni fra California Institute of Technology
Ansatte ved California Institute of Technology
Modtagere af Priestley Medal
Digital object identifier

Digital object identifier (DOI) er en permanent identifikation, som tildeles et objekt, f.eks. et elektronisk dokument, så dette altid kan findes, selvom internetadressen forandres. På sin vis en pendant til ISBN-systemet, som kendes fra bøger. Oversat til dansk kan DOI opfattes som en forkortelse af "digital objekt-identifikator".

DOI skal forstås som "digital identifikation af et objekt", ikke som "identifikation af et digitalt objekt". Et DOI-navn kan tildeles et hvilket som helst objekt - fysisk, digitalt eller abstrakt. I praksis er det dog primært digitale objekter (f.eks. elektroniske dokumenter), som tildeles DOI.

Som systemet fungerer på nuværende tidspunkt kan man tilføje en DOI til URL'en https://doi.org/ (eller http://dx.doi.org/ ) og blive ført direkte til det ønskede dokument. Selv om man dermed har fundet dokumentet, kan der dog stadig være restriktioner på adgangen til at læse dokumentet, f.eks. i form af krav om abonnement på elektroniske tidsskrifter. 

Eksempel: Hvis man ønsker at finde DOI Handbook tilføjer man dennes DOI (10.1000/182) og får adressen https://doi.org/10.1000/182 (), der så fører én til DOI Handbooks opholdssted på Internettet (og denne kan læses uden abonnement).

Et væsentligt aspekt af DOI-systemet er, at en DOI skal være en vedvarende' (engelsk: persistent) identifikation af objektet. Hvis f.eks. en videnskabelig artikel er tildelt en DOI af det tidsskrift som har publiceret artiklen, så skal/bør et link baseret på DOI'en virke på et vilkårligt senere tidspunkt. Det forhindrer ikke tidsskriftet i at re-organisere sin hjemmeside, men så skal DOI-registreringen også opdateres, sådan at den oprindelige DOI fortsat leder til den samme artikel. Ansvaret for denne vedligeholdelse ligger hos den som har registreret DOI'en. Systemet fungerer ved, at et centralt register viderestiller DOI-forespørgsler og man således kun skal registrere flytning af elektroniske dokumenter ét sted.

Ekstern henvisning 
 Digital Object Identifier Foundation

Referenceliste 

Digital informationsteknologi
Identifikationssystemer
Identifikatorer
Zakk Wylde

Jeff Wietland (bedre kendt som Zakk Wylde) blev født den 14. januar 1967 i Jersey City, New Jersey, USA. Han er bedst kendt for at spille leadguitar med Ozzy Osbourne, såvel som Black Label Society, hans egen gruppe, som ofte er en del af Ozzfest koncerterne. Wylde kan også høres på Damageplans første (og hidtil eneste) album (sammen med den afdøde Dimebag Darrell), Derek Sherinans Black Utopia (sammen med Yngwie Malmsteen) og på sit eget solo-album, Book of Shadows.

Wylde blev guitarist for Ozzy Osbourne i 1987, da Ozzy osbourne var til en privat fest hvor
Zakk Wylde optrådte. Osbourne syntes om Wylde's stil, der mindede om Osbourne's tidliger guitarist Jake E. Lee.
Wylde sendte et demo-bånd til Ozzy, som hyrede ham med det samme. Wylde var kun 19 år. Hans første album med Ozzy var No Rest For The Wicked i 1989.

Zakk Wyldes spille-teknik gør eksklusivt brug af blues skalaer, og er meget hurtig, med masser af distortion. Han spiller også mange rytmedele i en countrystil, som er meget sjældent set indenfor heavy metal. Zakk er kendt for kun at bruge én guitar – en sort og hvid bullseye Les Paul.

Henvisninger 
 http://www.zakkwylde.com

Guitarister fra USA
Ordkløver

En ordkløver er en person, der anvender spidsfindig, hårtrukken argumentering, som drejer sig om den helt præcise betydning af det ord, der betegner diskussionens centrale emne. Ofte bruger man denne argumentationsmåde som et retorisk kneb, sådan at man undgår at diskutere emnets reelle indhold.

Det er dog væsentligt at bemærke, at ordet udelukkende bruges i nedsættende betydning. Der findes situationer, hvor alle parter godtager en afklarende diskussion, der har til formål at fastlægge en fælles sprogbrug om et emne. I det tilfælde vil man næppe kalde samtalepartnerne for ordkløvere, men snarere tale om en fælles, "definitorisk afklaring".

Se også
Sofist

Retorik
Marche

Marche er en af Italiens 20 regioner. Den ligger i den centrale del af landet og grænser op til regionerne Emilia-Romagna mod nord, Toscana og republikken San Marino mod nordvest, Umbria mod vest, Abruzzo mod syd og Lazio mod sydvest og Adriaterhavet mod øst.

Regionens hovedstad er Ancona.

Regioner i Italien
Berner

Berner har flere betydninger:

 Berner – en person eller andet hidrørende fra byen Bern i Schweiz
 Berner (adelsslægt) – en dansk adelsslægt
 Berner (norsk slægt) – navnet på en norsk borgerlig slægt
 Berner sennenhund – en hunderace
Sosigenes

Sosigenes var fra Grækenland og en af Julius Cæsars rådgivere.

Han var en af ophavsmændene til den Julianske kalender i år 46 f.Kr.

Eksterne henvisninger 
 

Personer fra antikkens Grækenland
Tjek fødsels- og dødsår
Romersk kalender

Ifølge legenden var den første romerske kalender opfundet af Romulus. Den inddelte året i 304 dage og 10 måneder, hvilket medførte at den var 61 dage "for kort" i forhold til det "rigtige" år på 365 1/4 dag. (det "rigtige" år, Solåret = den tid, det tager for jorden at kredse én gang rundt om solen, er på 365 hele dage og knap 6 timer).

Årets 10 måneder var:
 Martius, opkaldt efter krigsguden Mars, årets første måned.
 Aprilis, hvor markerne skulle tilsås.
 Maius, opkaldt efter frugtbarhedsgudinden Maja
 Junius, opkaldt efter Gudinden Juno eller den gamle romerske slægt Junius.
 Quintilis, årets femte ("quintus") måned.
 Sextilis, årets sjette ("sextus") måned.
 September, året syvende ("septem") måned.
 October, årets ottende ("octo") måned.
 November, årets niende ("novem") måned.
 December, årets tiende ("decem") måned.

Det blev hurtigt et problem, at kalenderen ikke fulgte med årstiden, så man ikke kunne planlægge tidspunktet for forårsarbejdet i markerne, og på et tidligt tidspunkt enedes man om at tilføje 2 ekstra måneder, så året kom op på 355 dage. Denne kalenderændring tilskrives af nogle sagnkongen Numa Pompilius.

De nye måneder fik navnene Januarius, opkaldt efter Guden Janus, og Februarius, opkaldt efter "Februa", som var en renselses- og forsoningsfest, som afholdtes i slutningen af denne måned, der oprindeligt var årets sidste måned. Det nye år begyndte stadig i marts måned, men i 153 før Kristus begyndte man at betragte januar som årets første måned. Det var dog først efter Cæsars reform i år 46 før Kristus, at den 1. januar blev selve "nytåret".

I mellemtiden fortsatte problemerne, året på 355 dage var stadig for kort, og marts, der i starten var beregnet til at ligge i begyndelsen af bøndernes såtid, flyttede sig langsomt, så den efterhånden lå i begyndelsen af sommeren. Og hvis forårssåningen sker på et forkert tidspunkt, bliver høstudbyttet ringere, så man enedes igen om en ændring: man tilføjede endnu en måned, kaldet "mercedonius", men kun hvert andet år for at rette op på "forsinkelsen".

Den nye ændring fungerede dog dårligt, og i år 46 før Kristus benyttede Julius Cæsar sig af sin magt til at beordre en reform, der indførte den julianske kalender (opkaldt efter ham), som benyttedes indtil skiftet til den gregorianske kalender i 1582. Det sidste land til at skifte fra juliansk til gregoriansk kalender var Sovjetunionen, der ikke skiftede før 1918. 

Kalendere
MTV Cribs

MTV Cribs er et tv-program, der sendes på MTV. I programmet tager nogle udsendte ud og filmer nogle af de kendte kunstneres huse og ser hvordan de bor. Kunstneren plejer som regel selv at vise holdet rundt og fortælle om det forskellige inventar.

MTV Cribs har bl.a. besøgt 
 Jacoby Shaddix, Papa Roach
 Twiggy Ramirez, tidl. Marilyn Manson
 Bam Margera

Tv-programmer fra USA
Tv-programmer fra MTV
Potatoes for Christmas

Potatoes for Christmas er den første ep af det amerikanske nu metal-band Papa Roach i 1994. På ep'en måtte en midlertidig musiker afløse trommeslageren David Buckner, da han på dette tidspunkt læste kunst i en anden by. Stilen på Potatoes for Christmas ligger forholdsvis langt langt fra den stil, Papa Roach har i dag.

Spor 
 "Coffee Thoughts"
 "Mama's Dress"
 "Lenny's"
 "Spidachi"
 "Cheez z fux"
 "I love babies"
 "Dendrilopis"

Album fra 1994
Papa Roach
5 Tracks Deep

5 Tracks Deep er en er-udgivelse fra det amerikanske nu metal-band Papa Roach i 1998. Sporet "Thrown Away" er senere blevet genindspillet på Infest.

Spor 
 "Revenge In Japanese" – 3:56
 "My Bad Side" – 3:42
 "July" – 3:52
 "Tambienemy" – 3:47
 "Thrown Away" – 4:09

Album fra 1998
Papa Roach
Molise

Molise er den næstmindste af Italiens 20 regioner. Den ligger i den sydlige del af Centralitalien. Den grænser op til Abruzzo mod nordvest, til Lazio mod vest, Campania mod syd, Puglia mod sydøst og Adriaterhavet mod nordøst. 

Regionen har et areal på 4.438 km² og et indbyggertal på 308.493 (31. december 2017).

Molises hovedstad er byen Campobasso. Den anden vigtige by i regionen er Termoli.

Regioner i Italien
Idiosynkrasi

Idiosynkrasi (gr. ιδιοσυγκρασία idiosynkrasia: idio, egen + syn, sammen + krasia, blanding) er et fremmedord der betyder "noget som er særegent for en enkelt person eller gruppe og som forhindrer denne person eller gruppe i at blive beskrevet gennem en regel eller ved hjælp af en kategori".
Det kan også beskrives som en persons modvilje i forhold til en person, et begreb eller en ting.

Eksempel: "Chefen afviste kategorisk at møde før klokken 9, at ansætte brunetter og at beskæftige sig med detaljer såsom regnskaber. Disse idiosynkrasier førte i sidste ende til firmaets bankerot."

Medicinsk 
Inden for lægevidenskaben er idiosynkrasi en abnorm reaktion over for visse stoffer – stort set synonymt med allergi.

Ord og vendinger
Lægevidenskab
Mars Exploration Rovers

Mars Exploration Rovers var to NASA fartøjer til ubemandede rummissioner. Projektet omfattede to robotter der kørte rundt på planeten Mars:

 Spirit (Mer-A)
 Opportunity (Mer-B)

Projektet begyndte i 2003 da man sendte de to marsrovere – Spirit og Opportunity – for at udforske overfladen og geologien på Mars. De vigtigste videnskabelige mål i programmet, var at lede efter og karakterisere et vidt udvalg af sten og jordprøver, som kan bevise eller afkræfte, om der er, eller har været vand på Mars. 

Missionerne var del af NASA's Mars Exploration Program som inkluderer tidligere succesfulde landinger, de to Viking-sonder (Viking 1 og 2) i 1976, Mars Pathfinder i 1997, 2001 Mars Odyssey, Mars Express, Mars Reconnaissance Orbiter og Phoenix der landede på Mars i 2008. Andre opsendelser i programmet er Curiosity (2011) og MAVEN (2013).

Projektet var ledet af Peter Theisinger fra NASA's Jet Propulsion Laboratory og Steven Squyres, professor i astronomi ved Cornell University.

Den 13. februar 2019 erklærede NASA missionen for afsluttet, da Opportunity ikke havde kommunikeret siden august 2018.

Rumfartøjernes design 

Mars Exploration Rover var designet for at blive sat på en Delta II-raket. Hvert fartøj består af komponenterne:

Eksterne henvisninger 

Mars Exploration Rovers  NASA
Mars missions NASA
Mars Exploration Program NASA

Exploration Rovers
Rumsonder
Robotter
Astronomi
Rummission

En rummission (eller rumrejse) er en rejse, som helt eller delvist foregår i verdensrummet. Der skelnes mellem bemandede og ubemandede rummissioner. Den første rummission fandt sted i 1957 og var egentlig blot en demonstration af at det kunne lade sig gøre. Navnet på den første mission var Sputnik, og den blev opsendt af USSR. Senere hen har rummissionerne udviklet sig til at være langt mere kompliceret og omfattende. 

De store rumfartsprogrammer omfatter flere missioner, hver mission har et navn og en målsætning. Apollo-programmet havde 20 planlagte missioner, månelandingen var målsætningen på missionen med missionsnavnet Apollo 11. Man kan også sige at hvert rumfartsprogram har en målsætning og hver mission har et delmål, Apollo 8 havde som delmål var at flyve rundt om Månen.       

Eksempler på rummissioner:
 Cassini-Huygens ubemandet rumfartsprogram.
 Voyager 1 og Voyager 2 ubemandede rummissioner.
 Mars Exploration Rovers ubemandede rummissioner.
 Bemandet rummission STS-1 den første rumfærge-mission i rumfærge-programmet.

De store rumagenturer som det amerikanske NASA og det europæiske ESA arbejder i øjeblikket også på meget omfattende missioner, der bl.a. indebærer søgen efter planeter, der minder om Jorden, samt kortlægning af Mælkevejen, vores galakse.

Rumfart
Dinka

Dinka er en stamme i Sydsudan, Afrika, der lever omkring den øvre Nil. Stammen lever i en blanding af agerbrugs- og kvægavlskultur. John Garang tilhørte stammen.

Eksterne henvisninger 

Sydsudan
Vefsn

Vefsn er en norsk kommune i fylket (amtet) Nordland. Kommunecenteret ligger i Mosjøen.

Eksterne henvisninger 
 Vefsn kommune, officielle hjemmesider
 Mosjøen
Sumpantiloper

Sumpantiloper (Reduncinae) er en underfamilie blandt de skedehornede hovdyr. Der findes to slægter, rørbukke (Redunca) og vandbukke (Kobus). Rørbukke er af størrelse med rådyr og har en kort lodden hale og en nøgen kirtelplet under de lange ører, og hannes horn er fremadrettede. Hos vandbukkene har kun hannerne horn.

Systematik 
 Underfamilie Reduncinae
 Slægt Redunca
 Rørbuk Redunca arundinum
 Bjergrørbuk Redunca fulvorufula
 Bohor-rørbuk Redunca redunca
 Slægt Kobus
 Vandbuk Kobus ellipsiprymnus
 Kob Kobus kob
 Letjevandbuk Kobus leche
 Nilletje Kobus megaceros
 Puku Kobus vardonii

Noter og kilder 

 Leif Øgaard. Systematik Dyreverdenen. Nogle af de danske navne.

Skedehornede